cyanic-selkie/wikianc huggingface dataset:
Bo Derek
Bo Derek hadde sin filmdebut i filmen Fantasies på begynnelsen av 1970-tallet, hvor John Derek hadde regi. Han var på det tidspunkt gift med Linda Evans, men ble senere gift med Bo Derek. Denne filmen ble ikke sluppet på markedet før i 1981 etter at Derek hadde fått sitt gjennombrudd som «den perfekte skjønnheten» i Blake Edwards' film 10 (norsk tittel Drømmekvinnen "10") i 1979.
Fylkesvei 1934
Fylkesvei 1934 går mellom Knapper og Mo bru i Nord-Odal kommune.
Frem til 2019 hadde veien betegnelsen fylkesvei 266 (Hedmark).
Bo Derek
Filmografi
Som produsent
On crew:
Album
Butch Reynolds
Harry Lee «Butch» Reynolds (født 8. juni 1964 i Akron, Ohio) er en amerikansk tidligere friidrettsutøver.
Reynolds innehadde verdensrekorden på 400 meter fra 1988 til 1999, da den ble slått av Michael Johnson. I 1990 ble han tatt i en dopingkontroll, og ble idømt 30 måneders utestengelse av IAAF. Under VM 1993 og 1995 vant han sølv på 400 meter og gull på 4 x 400 meter stafett.
Under OL 1988 i Seoul tok han sølv på 400 meter, plassen mellom landsmennene Steve Lewis og Danny Everett. Han var også med på stafettlaget som tok gull på 4 x 400 meter, foran Jamaica og Tyskland.
XXX
XXX kan referere til:
Falck Ytters plass (Oslo)
Falck Ytters plass (skrivemåten Falch Ytters plass er også i bruk, men ikke korrekt) er en plass på Ila i Oslo, oppkalt 1933 etter barnebokforfatter og byfogd Oluf Wilhelm Falck-Ytter (1832–1914).
Plassen er 5,2 mål stor og avgrenses av Waldemar Thranes gate, Ungers gate, Bjerregaards gate og Brandts gate.
Før og etter annen verdenskrig var plassen kjent som Ilabanen (fotball og bandy). Rundt år 2000 ble plassen bebygget slik at den i dag har:
I 2007/08 ble plassen stengt for basketballspill og rullebrettkjøring fordi det medførte for mye støy for beboere.
Null$katte$nylterne
Null$katte$nylterne er et punk-band fra Namsos. Musikalsk ligger bandet på en relativt standardisert punkrock-linje med klare referanser til band som the Ramones og samtidige norske grupper som Turboneger og Gluecifer. Bandmedlemmene benytter seg i konsertsammenheng alltid av pseudonymer, og fremfører sangene på trønderdialekt, dette har først til at bandet ofte kategoriseres som trønderrock.
Historien
Bandet ble startet i 1991 av Mikael «Micke» Dahl og Åsmund «Åzzy» Prytz, og den opprinnelige besetningen var Etter en del utskiftinger av medlemmer ble bandet lagt på is, med unntak av to gjenforeningskonserter rundt juletider 1995 og 1996. I 1998 ble Null$katte$nylterne gjenopplivet, og fikk sitt første gjennombrudd med vinylsingelen «Pæng/Lægebesøk» i 1999. Bandet la så ut på en moderat vellykket tysklandsturné, og fikk en distribusjonsavtale med et spansk plateselskap. I tillegg til Dahl på vokal og Prytz på gitar besto nå bandet av gitaristen Lars Espen «Larris» Reitan og rytmeseksjonen til trønderbandet Quintrophenia – trommeslager Tom Kenneth «Tommy» Alte og bassist Eirik «Eirik the viking» Øien.
Med denne besetningen ga bandet ut singelen «Klå/Narr» i 1999, og to år senere EP-en «Juha Mieto», i tillegg medvirket de på flere samleplater og tributtalbum til bl.a. the Ramones, Turboneger og Prudence.
I 2001 forlot Reitan og Dahl bandet, og ble erstattet med Daniel «Dandy Boy» Viken på gitar og Torkil «Reptile» Torsvik som ny vokalist. I 2004 ga Null$katte$nylterne ut sitt første album, «Fortar Hardar Høgar», med låtmateriale som spente over hele den foreløpige karrieren til bandet, fra 1991 til 2004. Fullengderen fikk gode kritikker i lokale, nasjonale og internasjonale medier og ble hyllet for sitt lokale musikkuttrykk og rendyrkete partypunk. Bandet la ut på en langvarig turné gjennom store deler av Norge, og en rekke steder i Tyskland.
Fra høsten 2004 begynte Alexander Gifstad å vikariere for Eirik Øien på bass under konsertene i Tyskland, på grunn av Øyens andre musikalske prosjekter, men trass i rykter ble det ingen ny utskiftning i bandoppstillingen. Bandet gjorde seg også bemerket da de i 2004 fikk innvilget 150.000,- kroner i støtte av Statens nærings- og distriktsutviklingsfond (SND)
I mars 2006 started Null$katte$nylterne arbeidet med å spille inn sin andre fullengder, og i april ga de ut singelen RBK; en hyllest til det velkjente, trønderske fotballaget. Juli 2006 ble albumet «Instinkt» tilgjengelig i butikkene, og bandet la ut på en lang turné i Norge. Albumet fikk enda mer entusiastiske kritikker enn det foregående, Adressavisens anmelder ga albumet en femmer, og skrev om dem "De er kjappe, de er drevne – og de er melodiøse. Som knapt noen andre norske band har Nullekskattenylterne [sic] den saliggjørende koblingen av popfølelse og rocktroverdighet."
I tillegg til skryt for sin høye, musikalsk kvalitet, ble bandet også rost for albumomslaget designet av Stian Dahlslett, som ellers er kjent for blant annet å ha laget kostymedesign til Star Wars: Episode III.
Diskografi
Deltok på Turbonegers hyllestalbum Alpha Motherfuckers med en coverversjon av låten «Sailor Man», og hyllestplaten til Joachim Nielsen, Det Beste Til Meg Og Mine Venner, med «Suksess».
Linje D (New Yorks undergrunnsbane)
Linje D (D Sixth Avenue Express ) er en undergrunnslinje ved New Yorks undergrunnsbane. Den har fargen oransj på rutekart. Linjen betjener 41 stasjoner mellom Norwood – 205th Street i The Bronx til Coney Island – Stillwell Avenue Parkway i Brooklyn.
Floresta (Paraná)
Floresta er en kommune i delstaten Paraná i sørregionen av Brasil.
Det tyske stadion
Det tyske stadion var planlagt som en del av arrangementskomplekset i Nürnberg, hvor det nasjonalsosialistiske partiet (NSDAP) holdt sine årlige Rikspartidager på 30-tallet.
Stadionanlegget var en del av Hitlers planer om Welthauptstadt Germania (verdenshovedstaden Germania). Albert Speer designet det som skulle ble verdens største stadion med plass til 400 000 deltakere.
Hjørnesteinen ble lagt ned den 9. september 1937 under Rikspartidagene.
Ved Oberklausen i den østlige delen av Nürnberg ble det laget en modell av deler av tribuneanlegget i størrelsesforholdet 1:1.
Utover nedleggelsen av hjørnestein og bygging av modeller, ble aldri byggingen av det nye stadionet påbegynt.
Inntil 2001 kunne man se grunnsteinen i nærheten av «Die Grosse Strasse». Denne ble imidlertid fjernet i 2001 for å bygge parkeringplasser. Noen av grunnpilarene i Oberklausen er fremdeles synlige.
Stabile versjoner (Mediawiki)
Stabile versjoner (FlaggedRevs, Pending changes) er en utvidelse av programvaren for Mediawiki, som blant annet brukes av Wikipedia, for å merke revisjoner av artikler som holder spesifikke kvalitative mål slik som språkvask, nøyaktighet, objektivitet og lignende. I enkleste utgave opereres det kun med hva som er patruljert. Merkingen brukes for signalere til leseren hvilken artikler som har nådd disse måltallene slik at leserne selv kan velge om de vil lese siste kvalitetssikrede utgave av artiklen, eller den aller ferskeste utgaven. Programvaren kan da angi hva som er standard for lesere. En arbeidsmetodikk som denne er kjent fra programvarebransjen og andre fagfelt som bruker crowdsourcing og er kjent for å frembringe gode versjoner, men med økt arbeidsmengde som kostnad. Stabile versjonene kan vises for skribenter og lesere på flere måter, men den varianten som har skapt mest diskusjon er en hvor leseren alltid blir vist den siste stabile versjonen.
Ofte blir stabile versjoner blandet sammen med trusted users, noe også Der Spiegel gjorde i en artikkel i onlineutgaven. De hevdet at kun «trusted users» skal få lov til å redigere på Wikipedia. Denne feilslutningen er påpekt av flere, blant annet Information Week har en artikkel om arbeidet med å avmystifisere stabile versjoner.
Den engelske utgaven av Wikipedia innledet 15. juni 2010 et to måneder langt forsøk med en variant kalt pending changes. Dette er en versjon hvor revisjonshåndtering settes per artikkel og hvor fokus er å bruke verktøyet som et alternativ til full låsing av artikkelen.
Algoritme
Flere underprosjekter av Wikipedia bruker, eller har brukt, en kvalitetssikringsmetode omtalt som patruljering. Forskjellen mellom denne og stabile versjoner er at mens patruljering kun har en enkelt målestokk for kvalitet, patruljert eller upatruljert, så har stabile versjoner alternative målestokker. Som et grensetilfelle kan en sette opp samme måltall som patruljering bruker idag. En annen viktig forskjell er at stabile versjoner kan levere sider som tilfredsstiller leserens krav til kvalitet, slik at er siste versjon for dårlig så vil den ikke bli fremvist, mens en eldre versjon med tilstrekkelig kvalitet vil bli fremvist. Dette kan eventuelt kun skje om artikkelen er gitt en spesiell beskyttelse.
Utvidelsen kan opereres i flere moduser. I en utgave har den to spesielt merkede versjoner, en stabil versjon og en ustabil. Siste stabile versjon fremvises for de som ber eksplisitt om det eller som redigerer artikkelen. Dette er den mest restriktive formen som brukes. Sammen med andre utvidelser kan den settes opp slik at det kreves en eksplisitt godkjenning av nye artikler. Denne restriktive formen var målet med utviklingen av løsningen. I en annen utgave vil alltid den ustabile versjonen vises og en må eksplisitt be om den stabile versjonen. Et verktøy kan brukes slik at lesere kan velge hvilket kvalitetsnivå de vil ha på artiklene de leser. I en tredje utgave er det ingen forskjell på den stabile og den ustabile versjonen, det kun er de ekstra verktøyene som blir gjort tilgjengelig. Det er flere prosjekter som har signalert at de ønsker å bruke utvidelsen på dette viset. Satt opp slik, og uten ekstra vurderinger utover «patruljert», så er utvidelsen i praksis identisk med ordinær patruljering.
MF Doom
Han gav ut mange album, de fleste av dem ble godt mottatt blant anmeldere, blant annet Operation: Doomsday, Vaudeville Villain, Take Me To Your Leader og Madvillainy. Det sistnevnte lagde MF Doom sammen med produsenten Madlib; duoen kalte seg Madvillain. Det har fått både kult- og klassikerstatus.
Stabile versjoner (Mediawiki)
Algoritme
Det skapes to nye grupper av brukere. En gruppe som autogodkjenner sine egne endringer og en gruppe som angir godkjenning på andres artikler. Metoden har mekanismer for automatisk utnevnelse av skribenter som kan egengodkjenne sine bidrag. Når disse skriver så vil deres bidrag alltid bli godkjent. Dette starter når de oppnår bestemte krav. Gruppen som godkjenner andres bidrag har tilgang til bedre verktøy for å finne frem blant upatruljerte bidrag. Dette kan settes opp slik at en kan patruljere innenfor kategorier, noe som er viktig når fagpersoner patruljerer sitt fagfelt.
Tollef Omholt
Tollef (eller Thollef) Omholt (født 1818 i Arendal, død 3. juni 1893) var en norsk skipsreder og ordfører i Arendal 1863–1870.
Stabile versjoner (Mediawiki)
Algoritme
Det er også mulig å få tilbakemelding fra brukere på kvaliteten til artikler, noe som er viktig for å oppdage artikler med graverende feil og mangler. Slik tilbakemelding om kvalitet på artikler er spesielt ønskelig i kombinasjon med fargekoding av tiltro av teksten. Når stabile versjoner brukes slik at kun en stabil versjon fremvises så vil den påvirke fargekoding knyttet til antall sidevisninger.
Tollef Omholt
Tollef Omholt var sønn av Adam Tellefsen Omholt (1781–1827) og Birgitte Lund Rostrup (1797–1884). Han hadde en bror, Edvard (1823–1921).
Stabile versjoner (Mediawiki)
Algoritme
Flere har påpekt at det er viktig å finne ut av hvordan dette påvirker arbeidsmetodene inne på Wikipedia og hvordan de nye brukerklassene påvirker nettsamfunnet. Det finnes allerede et utall rettigheter i programvaren som tilordnes bestemte brukergrupper. Det er derfor hevdet at de ekstra brukergruppene i liten grad forstyrrer dagens opplevde hierarki på Wikipedia.
Tollef Omholt
Omholt drev i trelast- og reder-bransjen i Arendal, men gikk konkurs i slutten av 1870-årene. I slutten av 1880-årene flyttet han til Kristiania.
Omholt har fått en vei oppkalt etter seg på Tromøy, Tollef Omholts vei.
Oskar Veldeman
Oskar Veldeman (også skrevet Veldemann, født 8. desember 1912 i Viljandi, død 24. desember 1942 i Gorkij oblast, Russland) var en estisk skihopper og motorsportsutøver.
Han ble i 1933 første estiske mester i skihopping, og vant det nasjonale mesterskapet også i 1936, 1937 og 1940. Han forbedret den estiske rekorden i skihopping seks ganger mellom 1931 og 1936, sist til 38,5 meter. Veldeman deltok i Lahtisspelen i 1934, da han falt og skadet kneet, og i 1937. I VM i 1938, også det i Lahtis, hoppet han 50 og 52,5 meter, men falt i begge omgangene og ble bare nummer 90 av de 97 som deltok.
Veldeman var en dyktig motorsykkelracer. Han ble blant annet estisk mester i speedway i 1934 og 1935, og vant et internasjonalt, estisk landeveisløp foran ca. 20 000 tilskuere i 1934 og 1938. Han satte flere estiske fartsrekorder, og ble kåret til Årets motorsykkelkjører i Estland i 1934, 1935 og 1938.
Av yrke var han sportsjournalist og karikaturtegner i avisa Rahvaleht, under pseudonymet Ove. Etter at Sovjetunionen okkuperte Estland i juni 1940, viste Veldeman sin motstand mot okkupantene, blant annet etter en fotballandskamp 18. juli mellom Estland og Latvia på Kadriorg stadion i Tallinn, da han kjørte på motorsykkel rundt fotballbanen og viftet til publikum med et estisk flagg. Han ble arrestert 3. september 1940 og anklaget for å ha drevet kontrarevolusjonær virksomhet.
Veldeman satt en tid i Lasnamäe-fengselet i Tallinn, men ble i 1941 sendt til Russland, der han 16. desember 1941 ble dømt til 10 års straffarbeid. Han døde i en arbeidsleir i Gorkij oblast 24. desember 1942.
Toma Vučić-Perišić
Toma Vučić-Perišić (født 1787, død 1859) var en serbisk politiker og militær leder. Han var hovedmannen bak opprøret mot Mihajlo Obrenović og avsatte ham til fordel for Petar I av Serbia.
Total institusjon
Totale institusjoner er et begrep som brukes innen mange akademiske disipliner som fellesbetegnelse for institusjoner som fengsler, psykiatriske sykehus, militærleirer o.l. altså institusjoner som fungerer som oppholds- og arbeidssteder for mennesker som holdes utenfor resten av samfunnet i lengre perioder.
Begrepet brukes ofte innenfor sosialantropologi og sosiologi, og den mest kjente teoretikeren innenfor dette området var Erving Goffman, som skrev boken «Asylums» Boken er basert på et feltarbeid ved et stort psykiatrisk sykehus i USA. Boken foreligger ikke i norsk oversettelse, men er lett tilgjengelig i dansk utgave, hvor den har tittelen «Anstalt og menneske. Den totale institution socialt set».
Michal Beladic
Michal Beladic (født 24. desember 1978) er en slovakisk handikappet idrettsutøver, som konkurrerer i alpint. Han er synshemmet.
Heidal (ost)
Heidal eller heidalsost er en norsk lokal mysost og en gudbrandsdalsost som kommer fra Heidal nord i Gudbrandsdalen i Oppland. Osten er en slags brunost eller «rauost» som er det opprinnelige navnet på brunost (G35).
Heidalsosten er en formost som først ble lagd på en av de mange gårdene i Heidal. Osten produseres i dag av TINE og det lokale Heidal Ysteri.
Kleinmond
Kleinmond er en liten kystby i distriktet Overberg i provinsen Wes-Kaap i Sør-Afrika. Den ligger innenfor en UNESCO-vernet bisofære mellom Betty's Bay og Hermanus rundt 90 km øst for Cape Town. Byen har rundt 4 000 innbyggere. Den tidligere fiskerlandsbyen ligger 25 km sørøst for Hermanus i hjertet av Cape floraregion.
Etymologi
Byens navn har en spesiell bakgrunn. Siden munningen av den nærliggende elven Botrivier over tid har blitt blokkert av en sandbanke, renner den nå ut i sjøen gjennom en liten sideelv. Selve navnet Kleinmond kan derfor oversettes til «Liten munning».
Historie
Dette kystområdet har vært bebodd i ca. 20 000 år. Allerede i 1860 ble byen betraktet som et sommerferiested av bøndene i Caledon. I dag besøkes stedet av rundt 20 000 turister i løpet av sommeren, i tillegg til de fastboende som jevnlig tar seg en tur rundt i våtmarksområdet.
Dyreliv
Fra juni til november kan sørkapere ses fra kystlinjen, hvor hanner og hunner kommer for å parre seg og kalve. Villhester er av spesiell interesse, ettersom de streifer fritt i myrområdene rundt Bot River laguneområde, ikke langt fra Rooisands naturreservat. De antas å være Sør-Afrikas eneste flokk av villhester som lever i et våtmarksområde.
Bet din
Bet din (hebraisk ) er en jødisk domstol, der dommerne i dag er rabbinere. I antikk tid utgjorde bet din den daværende jødiske statens domstolssystem. I dag fungerer bet din som domstol i religiøse ærend for jødiske statsborgere i staten Israel. I tillegg finnes det i varierende utstrekning bet din som behandler konvensjoner til jødedommen og religiøse tvistemål innen jødiske forsamlinger utenfor Israel.
En bet din består som oftest av tre jødiske menn som er kyndige i den jødiske loven. En slik domstol har blant annet mandat til å uttale seg i spørsmål angående skilsmisser, godkjenne prosedyrer og øvrige spørsmål rundt praktisk jødisk liv.
Russian Amcar Club
Russian Amcar Club er et norsk band som har holdt det gående siden 1979.
Bandet har gjennom hele sin eksistens bestått av Geir Birk Nilsen på orgel og vokal og Svein Solberg på slagverk. Bandet har utgangspunkt i garasjerock, men har på grunn av instrumenteringen et meget spesielt lydbilde.
I 1987 ga Russian Amcar Club ut to 12" EP-er, en selvtitulert og en under tittelen Schwein Hund & Danielsen Goes to Circus. Sistnevnte er bare gravert på én side, men det finnes en testpress der Michael Krohn synger på baksiden. Bandet kom ikke tilbake før i 2003, da de ga ut CD-en In GOLD We Trust, og to år senere deltok de på hyllest-CD-en til Joachim Nielsen, Det beste til meg og mine venner med Plenty.
Hyperbel
En hyperbel er i matematikk en type kjeglesnitt, en plan kurve dannet som skjæringslinjen mellom et plan og en kjegleflate. Andre typer kjeglesnitt er ellipser og parabler.
En hyperbel kan defineres geometrisk som en samling av punkt der avstanden til et gitt punkt og avstanden til en gitt rett linje har et konstant proporsjonalitetsforhold, og der proporsjonalitetskonstanten er større enn 1. Proporsjonalitetskonstanten kalles eksentrisiteten, og hyperbelen er et kjeglesnitt med eksentrisitet større enn 1.
Alternativt kan en hyperbel defineres som en kurve der avstanden til to gitte punkt har en konstant differens.
Hyperbel består av to grener, separate kurver som ligger symmetrisk om et punkt kalt sentrum. Begrepet «hyperbel» brukes både om en enkelt gren og om samhørende par av grener. Kurven har to asymptoter, som skjærer hverandre i hyperbelens sentrum.
Analytisk kan en hyperbel beskrives ved hjelp av en andregradsligning i to variable. For at ligningen skal framstille en hyperbel må diskriminanten definert ved ligningskoeffisientene være positiv. I visse tilfeller kan hyperbelen degenerere til to kryssende linjer. Standardformen for en hyperbel med sentrum i origo og halvakser a og b er
Geometrisk definisjon
En hyperbel kan defineres som det geometriske sted for et punkt der avstanden til et gitt punkt og avstanden til en gitt rett linje har et konstant proporsjonalitetsforhold, og der proporsjonalitetskonstanten er større enn 1. Punktet kalles for brennpunktet eller fokus, og linjen kalles styrelinje eller direktrise. Generelt er et kjeglesnitt det geometriske sted for et punkt der avstanden fra brennpunktet er proporsjonal med avstanden til styrelinjen, og proprosjonaliteteskonstanten kalles eksentrisiteten. En hyperbel er altså et kjeglesnitt med eksentrisitet større enn 1.
Et plan som skjærer en rett kjegleflate med sirkulær basis vil framstille en hyperbel dersom toppvinkelen i kjeglen er større enn vinkelen som planet danner med kjegleaksen. Når kjegleflaten består av to kapper med et felles toppunkt, vil skjæringskurven ha to adskilte hyperbelgrener.
De to hyperbelgrenene dannes av hvert sitt sett av brennpunkt og styrelinjer, som ligger symmetrisk om sentrum. En hyperbel har altså to brennpunkt. Linjen gjennom disse to brennpunktene kalles hyperbelaksen eller hovedaksen.
Polarform
Proporsjonalitetsfaktoren e kalles eksentrisiteten, og for en hyperbel er denne større enn 1. Linjen normalt på styrelinjen gjennom brennpunktet kalles aksen til hyperbelen. I polarkoordinater (r, \theta), med polen definert i brennpunktet og akse langs hyperbelaksen, kan dette skrives som
Vinkelen \theta^\ast er definert ved. Dette er lik vinkelen en asymptote danner med hyperbelaksen. Hyperbelgrenen skjærer x-aksen i ett toppunkt, for. Avstanden fra dette toppunktene til brennpunktet F er
Korden mellom to punkt på hyperbelen, parallelt med styrelinjen og gjennom brennpunktet, kalles latus rectum. Lengden l av denne er
Halve korden kalles semi-latus rectum, med lengde.
Dobbelt sett av brennpunkt og styrelinje
Polarformen av hyperbelen kan brukes til å vise at kurven har et alternativt sett av brennpunkt og styrelinje. La et valgt brennpunkt være F_1 i en avstand h fra styrelinjen L_1, og la e være en valgt eksentrisitet. Definer et punkt F_2 på hyperbelaksen, i avstanden s fra brennpunktet F_1, der
Punktet F_2 skal velges slik at styrelinjen ligger mellom punktene F_1 og F_2. En linje L_2 legges parallelt med L_1, mellom de to punktene F_1 og F_2, i en avstand h fra F_2.
La P være et vilkårlig punkt på hyperbelen, og la r_1 og r_2 være avstandene fra punktet P til de to punktene F_1 og F_2. Linjestykkene F_1P og F_2P danner vinklene \theta_1 og \theta_2 med hyperbelaksen. Fra den geometriske definisjonen er
Fra cosinussetningen er
Ved å kombinere disse to ligningene finner en
Avstanden fra punktet P til hyperbelaksen gir ligningen
Fra kvadratet av den geometriske definisjonen finner en
Kombinasjon av ligningene A-D gir relasjonen
Avstanden mellom de to punktene F_2 og P er r_2, og størrelsen i parantesen på høyre side i ligningen over er avstanden fra linjen F_2 til punktet P. Ligningen viser altå at disse to avstandene er proporsjonale, med samme proporsjonalitetskonstant e som det valgte brennpunktet F_1 og styrelinjen L_1. Paret F_2 og L_2 er altså et alternativt sett av brennpunkt og styrelinje for hyperbelgrenen. Tilsvarende vil begge to settene også være brennpunkt og styrelinjer for en hyperbelgren som ligger symmetrisk om sentrum i hyperbelen, det vil si symmetrisk om midtpunktet mellom de to brennpunktene.
Effekt av eksentrisiteten
Når eksentrisiteten går mot 1, så vil toppunktet nærme seg brennpunktet. Latus rectum avtar mot grenseverdien h, slik at hyperbelen klapper mer og mer sammen.
Sammenheng mellom geometriske definisjoner
Siden |l_1 - l_2| er lengden mellom styrelinjene følger det direkte at differensen av avstandene fra brennpunktet er konstant:
Standardformer i kartesiske koordinater
Det eksisterer flere standardformer for hyperbelen, også kalt kanoniske former. En kanonisk form er ligning i kartesiske koordinatene (x,y) som framstiller hyperbelen på en enklest mulig måte. Et alternativ for en kanonisk form framkommer når x-aksen defineres langs hovedaksen, y-aksen defineres parallelt med styrelinjen og origo velges i sentrum av hyperbelen:
Ligningen har to parametre, lengdene a og b av de to halvaksene. For hyperbelen er det ikke et krav at a \ge b. Kurven har reelle verdier bare når
En korde gjennom sentrum, mellom to punkt på hver sin hyperbelgren, kalles en diameter i hyperbelen. Diameteren mellom de to toppunktene kalles den reelle aksen og har lengden 2a. Den imaginære aksen står normalt på denne og har lengden 2b. Dette er også lengden av en korde mellom asymptotene, normalt på hovedaksen og gjennom toppunktet på en hyperbelgren. Asymptotene har ligningene
Brennpunktene ligger i en avstand ae og styrelinjene i avstanden a/e fra origo. Eksentrisiteten er gitt fra ligningskoeffisientene ved
En alternativ kanonisk form framkommer ved å legge origo i det ene brennpunktet:
En hyperbel der a = b kalles likesidet, ekvilateral eller rektangulær, og for en slik hyperbel brukes også en tredje kanonisk form:
Parametrisk form
En hyperbel på standardformen med origo i sentrum kan skrives som en parameterframstilling på formen
Konjugerte hyperbler
Dersom de to hyperblene har eksentrisitet henholdsvis e_1 og e_2, så vil. De fire brennpunktene til de to hyperblene ligger på en sirkel med radius ae_1.
Generell kvadratisk form
En generell kvadratisk form
vil framstillen en hyperbel dersom diskriminanten d er positiv:
Ligningen kan overføres til standardformen ved hjelp av en koordinattransformasjon: en translasjon og en rotasjon.
Degenerert hyperbel
En hyperbel med diskriminant lik null vil degenerere til to kryssende rette linjer dersom determinanten til matriseformen av ligningen er lik null. Matriseformen er
Determinanten \Delta_3 til matrisen \mathsf{R} er gitt ved
Tangentlinjer
For en hyperbel på standardformen med origo i sentrum er ligningen for tangenten i punktet (x_0, y_0) gitt ved
Konjungerte diametre
En diameter i hyperbelen er en korde som går gjennom sentrum, mellom to punkt på hyperbelen To diametre i hyperbelen er konjugerte dersom enhver korde parallell med den ene diameteren blir delt i to like deler av den andre.
Anvendelser
For en ideell gass med konstant temperatur vil variasjon i trykk og volum beskrive en hyperbel.
Liv Arnesen
Liv Ragnheim Arnesen (født 1. juni 1953 i Bærum) er en norsk lærer, polfarer, eventyrer og foredragsholder. I 1994 laget Arnesen internasjonale overskrifter ved å bli den første kvinne i verden som gikk alene, uten støtte eller forsyninger, til Sydpolen. I 2001, ble hun, sammen med Ann Bancroft, den første kvinnen som krysset Antarktis på ski.
Bakgrunn
Arnesen har konkurrert i orientering og langrenn samt jobbet som langrenntrener på høyt nivå.
Etter sin soloekspedisjon til Sydpolen i 1994, etablerte Arnesen sitt eget selskap med prosjekter og foredrag innen ledelse, motivasjon og mestring.
Arnesen er forfatter av Snille piker går ikke til Sydpolen, som handler om hennes ekspedisjon i 1994. I 2000 skrev hun sammen Jon Gangdal boken Motivasjon & Mestring og 2003 sammen Ann Bancroft og Cheryl Dahle No Horizon is So Far, en bok om Arnesens og Ann Bancrofts kryssing av Antarktiskontinentet. I 2006 skrev hun Sydpolen, en faktabok for barn. Utenom ekspedisjoner har Arnesen undervist i videregående skole i ti år og jobbet med rehabilitering av stoffmisbrukere. Hun er cand.mag. med fagene norsk, historie og idrett. Videre har hun veiledning som fag, og er i ferd med å avslutte en Master of Management.
Arnesen har fra 1987 tilbrakt en del av sommeren på Svalbard som turleder for Svalbard Polar Travel (nå Spitsbergen Travel) — et selskap hun jobbet som markedkoordinator for før ekspedisjonen til Sydpolen i 1994. Favorittaktiviterer i tillegg til skiaktiviteter er fjell- og tinderangling, sykling og kajakkpadling og hun gleder seg alltid til å sette seg ned med en god bok.
Arnesens ekspedisjoner har i tillegg til norsk media blitt omtalt av BBC, CNN, CTV, National Public Radio, NBC Nightly News og NBC’s Today Show. Hun er også omtalt People, USA Today, New York Times, Ladies Home Journal, Glamour, Current Biography Magazine, Outside, Sports Illustrated, Sports Illustrated for Women, O, the Oprah Magazine, og Time for Kids, i tillegg til mer enn 50 internasjonale aviser og magasiner i Japan, Russland, Skandinavia, Tyskland, England, Australia, Italia and Chile. Hun har til og med vært gjest hos Late Show with David Letterman i 2001.
Hun eier et konsulentselskap Hun bor i dag på Bekkestua.
Chengdu J-7
Chengdu J-7 (NATO-kallenavn: «Fishbed») er et kinesisk jagerfly og i utgangspunktet en kopi av MiG-21.
I 1961 fikk Kina tillatelse av Sovjetunionen til å produsere MiG-21F-13 på lisens. Men før alle tekniske dokumenter var overlevert Kina, ble forbindelsene mellom de to landene brutt. En prototype basert på MiG-21 ble allikevel bygget, og det fløy første gang 17. januar 1966. Flyet ble opprinnelig satt i produksjon av Shenyang, men produksjonen ble overført til Chengdu på et tidlig tidspunkt.
Den første produksjonsserien fra Chengdu fikk betegnelsen J-7I, F-7A for eksport. Denne ble senere erstattet av J-7II, som blant andre forbedringer introduserte en konvensjonell cockpithette som var hengslet bak. Denne varianten fløy første gang 30. desember 1978, og en variant for eksport ble produsert under betegnelsen F-7B. Andre varianter av J-7II for eksport er F-7M Airguard, som benytter vestlig avionikk, og F-7P Skybolt, som ble produsert for Pakistan. Den siste varianten er J-7III, som er en allværsjager. Denne fløy første gang 26. april 1984.
J-7 er under betegnelsen F-7 eksportert til en rekke land som inkluderer Albania (F-7A), Bangladesh (F-7M), Egypt (F-7B/F-7M), Iran (F-7M), Nord-Jemen (F-7M), Pakistan (F-7P), Somalia (F-7M), Sri Lanka (F-7BS), Sudan (F-7M), Tanzania (F-7A) og Zimbabwe (F-7M).
Hålogaland Teater
Hålogaland Teater er et regionalt teater for Troms og Finnmark. Hovedsetet ligger i Tromsø, der Hålogaland Teater tok i bruk et eget teaterbygg med tre scener den 4. november 2005. Teateret hadde i 2006 over 50 ansatte.
I forbindelse med tusenårsskiftet ble teatret valgt til Troms' fylkestusenårssted.
Historikk og virksomhet
Hålogaland Teater ble opprettet i 1971 som det første regionteater i Norge og det første profesjonelle teater i Nord-Norge. 15. august 1971 startet arbeidsdagen ved teateret.
Gubernija
Gubernija (russisk: губе́рния) var en type stor administrativ inndeling i Det russiske keiserriket, vanligvis oversatt som guvernement eller provins. Et gubernija ble styrt av en guvernør (russisk: губернатор – gubernator), et ord lånt fra enten det latinske gubernator eller det greske kybernates. Uttrykket «gubernija» ble uformelt også brukt om selve guvernørembetet.
Hålogaland Teater
Historikk og virksomhet
Hålogaland Teater flyttet over i KulturHuset i Tromsø da det åpnet i 1984. Åpningsforestillinga var en teaterforestilling om Petter Dass skrevet av Lars Berg (1901–1969). Læreren, forfatteren og kulturpersonligheten Lars Berg kjempet hele sitt liv for et nordnorsk teater. Nordnorsk mål på nordnorsk scene var Lars Bergs kongstanke – det skulle vise seg at pionergruppen som tok fatt på oppgaven i 1971 ikke slo igjennom hos det nordnorske publikum før de tok i bruk nordnorsk dialekt på scenen. Siden har nordnorsk dialekt preget alle teatrets forestillinger frem til i dag.
Hålogaland teater holdt i mange år en politisk radikal profil med ønske om å være et folkelig teater. Flere av stykkene handlet derfor om nordnorske utbygder, arbeidsløshet og fraflytning. Drivkrefter og bidragsytere det første tiåret var blant annet skuespillerne Klaus Hagerup, som også skrev flere av stykkene, Nils Utsi, Sigmund Sæverud, Torill Øyen, Tone Danielsen, Bernhard Ramstad, Frode Rasmussen, Inger-Lise Westbye, Per Jansen, Tone Gullvåg, Maryon Eilertsen, Helge Jordal og komponisten Finn Ludt samt musikeren Sverre Kjelsberg og Odd-Arvid Eilertsen. Teateret ble ledet som et kunstnerisk kollektiv gjennom allmøter fram til 1986, da skuespilleren og instruktøren Bernhard Ramstad fikk jobben som teatersjef.
Gubernija
Denne typen administrativ inndeling ble opprettet etter et edikt (ukaz) fra Peter den store av 18. desember 1708, som delte inn Russland i åtte gubernijaer. I 1719 ble gubernijaene videre oppdelt i provinser (russisk: провинции – provintsii). Antallet gubernijaer ble senere økt til 23.
Hålogaland Teater
Historikk og virksomhet
Opprinnelig reiste Hålogaland Teater med forestillinger i hele Nord-Norge, men etter opprettelsen av Nordland Teater i Mo i Rana i 1979, setter teateret hovedsakelig opp stykker i Troms og Finnmark.
Gubernija
Ved reformen i 1775 ble inndelingen i gubernijaer og videre i ujezder (russisk: уезды) basert på befolkningstall, og uttrykket «gubernija» ble formelt erstattet av det russiske synonymet: namestnitsjestvo (russisk: наместничество). Men uttrykket «gubernija» ble imidlertid fortsatt brukt. En namestnitsjestvo ble styrt av namestniker (russisk: наместник) (direkte oversatt: «fullmektig») eller generalguvernører (russisk: генерал-губернатор). Embetet som generalguvernør hadde større administrativ makt og var i en høyere posisjon enn det tidligere guvernør-embetet. Noen ganger styrte en generalguvernør flere gubernijaer.
Al-Rashid
Al Rashid, huset Rashid, var et wahhabitisk dynasti i Jabal Shammar i Najd, og nedstammet fra Abdullah ibn Ali al-Rashid, som i 1835 bemektiget seg Najd av wahhabitenes overhode emir Faisal i Riyadh, og som ble anerkjent som emir over Jabal Shammar med hovedstaden Ha'il. Rashidene styrte riket frem til 1921.
Gubernija
Etter det russiske senatets ukaz av 31. desember 1796 ble embetet som generalguvernør degradert til det tidligere guvernør-embetet, og Russland ble igjen inndelt i gubernijaer, som ble inndelt i ujezder, som igjen ble inndelt i voloster (russisk: волость).
Al-Rashid
Etter å ha blitt fordrevet av egypterne i 1838 vendte Addallah ibn Ali al-Rashid tilbake etter deres tilbaketog i 1841, og regjerye frrm til sin død i 1847. Hans sønn Talal regjerte 1847-67 over et betydelig utvidet område, i alt mindre avhengighet av huset Saud i Riyadh. Dennes bror Muhammed gjorde seg med osmanenes hjelp 1872-97 fullstendig uavhengig av emiren i Riyadh, og erobret i 1891 dette rike. Brorsønnen Abd al-Aziz ibn Rashid, som regjerte 1897-1906 kom i strid med Mubarak av Kuwait, som støttet Ibn Saud av huset Saud. Ibn Saud bemektiget seg Riyadh i 1902 och minsket senere mer og mer rashidenes makt, til han i 1921 erobret Ha'il og førte de overlevende av slekten Rashid i fangenskap til Riyadh. Under første verdenskrig stod emir Saud, en sønn avl Abd al-Aziz ibn Rashid, regent 1908-1920, på osmanenes side.
Gubernija
Etter februarrevolusjonen ble guvernørtittelen endret til gubernijakommissær. Etter oktoberrevolusjonen ble inndelingen beholdt, men styreapparatet ble erstattet av gubernijasovjeter (russisk: губернский совет). Den faktiske inndelingen av Sovjetunionen i territoriale enheter var gjenstand for mange endringer, spesielt i perioden 1918–1929. Men til slutt, i 1929, ble de tidligere typene inndelinger erstattet av begrepene oblast, okrug og rajon.
Hålogaland Teater
Historikk og virksomhet
En av teaterets største suksesser var et helaftens stykke om den nordnorske bygdehelten «Oluf» skrevet og spilt av Arthur Arntzen. Oluf ble satt opp sist på 1980-tallet og ble vist for 80 000 mennesker over hele Norge. Arntzen gjentok suksessen med en ny forestilling i 1996, Den fordømte nordlendingen, som ble sett av over 100 000 publikummere.
Eforos
Eforos av Kyme (gresk: Ἔφορος; født ca. 400, død 330 f.Kr.), tilknyttet sitt fødested, Kyme i Aeolis langs den nordvestlige delen av Anatolia (Izmir i dagens Tyrkia), var antikk gresk historiker.
Liv og virke
Informasjon om hans liv og virke er begrenset; han var far til Demofilos, som fulgte ham som historiker, og til Plutarks påstand at Eforos avslo Aleksander den stores tilbud om å følge ham på hans krigstokt mot Perserriket som en offisiell historiograf. Sammen med historikeren Theopompos var han en elev av retorikeren Isokrates og studerte blant annet retorikk. Hans egen stil var høytflygende og kunstferdig, naturlig for hans utdannelse, og han ofret jevnlig sannheten for retorisk effekt, men i henhold til historikeren og retorikeren Dionysios fra Halikarnassos hadde både Eforos og Theopompos et språk som viste at de var elever av Isokrates.
Eforos rapporterte at en komet hadde skilt seg så langt tilbake i tid som vinteren 372–373 f.Kr.
Universalhistorie
Frukten av hans arbeid var en universell historieverk på 29 bøker (bokruller). Hele verket, redigert av hans sønn Demofilos, som selv skrev bok 30 (som dekket årene 356-340 f.Kr.), inneholdt et sammendrag av de hellige krigene (fire kriger, fra 595 f.Kr. og til 338 f.Kr.) mellom medlemmene av stammeforbundet Amfiktyoni. Det var også andre fortellinger fra tiden til herakleidene og fram til erobringen av Perintos (dagens Marmara Ereğlisi) i 340 f.Kr. av den makedonske konge Filip II, noe som dekket et tidsforløp på mer enn 700 år. I henhold til historikeren Polybios var Eforos den første som forsøkte å skrive en universalhistorie. I den forstand overså Polybios både Herodotos, Thukydides eller en annen historiker i krediteringen av den første innenfor dette feltet.
For av de 29 nevnte bøkene skrev Eforos et støtteord (eller forord), prooimion. Verket ble antagelig bare kalt for Historiai, og fulgte en tematisk framfor en streng kronologisk orden. Diodorus Siculus er den som skal krediteres for at verket i utdrag er blitt bevart for ettertiden ved at han selv kopierte og skrev store deler for sine egne bøker. De utdragene av historieverket som Diodorus videreformidlet er den eneste sammenhengende fortellingen Hellas' historie for årene mellom 480 og 340 f.Kr.
Andre verker
Andre verker tilskrevet ham er (titlene er moderne):
Til tross for å ha skrevet alle disse verkene, er det kun fragmenter og sitater i andres verker som er overlevd ettertiden. De bevarte tekstene viser alle en viss form for mangel på lidenskap, til tross for hans ivrige interesse i emnet og av politisk tilhørighet, unntatt hans entusiasme for hjembyen Kyme. I henhold til antikkens forfattere var han respektert som en dyktig og grundig historiker, om enn noe kjedelig.
Juan Rodríguez
Juan Antonio Rodríguez Iglesias (født 9. juli 1928 i Dolores, Soriano, død 27. september 2019) var en uruguayansk roer som deltok i de olympiske leker 1948 i London og 1952 i Helsingfors)
Rodríguez vant en olympisk bronsemedalje i roing under OL 1948 i London. Han kom på tredjeplass i dobbeltsculler sammen med William Jones. Fire år senere, under Sommer-OL 1952 i Helsingfors vant han en ny bronsemedalje i dobbeltsculler denne gangen sammen med Miguel Seijas.
Han vant en sølvmedalje i singelsculler under de Panamerikanske leker 1955 i Mexico.
Uleåborg
Uleåborg har de siste årene vært i en voldsom utvikling, og har dratt til seg mange høyteknologibedrifter.
SFT
SFT kan referere til
Florestópolis
Florestópolis er en kommune i delstaten Paraná i sørregionen av Brasil.
Israel Krupp
Israel Krupp (født 9. mars 1908 i Kristiania, død 25. oktober 1991 i Sør-Fron) var en norsk idrettsmann, motstandsmann og fabrikkeier. Hans jødiske foreldre var født i Litauen, og kom til Norge i 1905.
Krupp var aktiv skiløper og en habil fotballspiller. Han representerte Oslokameratene (1928–1930) og Frigg (1931-1936), og spilte 19. juni 1930 for det norske landslaget, i en kamp mot Sveits, som Norge vant 3–1. Han ble også flere ganger tatt ut på Oslos bylag. Hans yngre bror Leopold, som døde under krigen, var også en habil fotballspiller, som spilte for Frigg og Sagene.
I 1942 flyktet Krupp sammen med sin kone og sønn til Sverige. Han mistet ti medlemmer av sin familie under krigen: Hans far, søster, fire brødre, svoger, svigerinne, niese og nevø døde alle i Auschwitz. I Sverige kom Krupp i kontakt med andre norske flyktninger, og ble involvert i motstandsarbeid. Han ble vernepliktig major og hadde flere oppdrag inne i det okkuperte Norge. Under dekknavn tok Krupp seg på ski eller til fots over grensen, blant annet som kurer. Blant oppdragene i Norge var også å forhandle med kommunistiske motstandsgrupper som ikke ville la seg styre av London. Krupp ble på slutten av krigen befal i politistyrkene i Sverige. Han hadde god kontakt med etterretningsstaben hele sitt liv, og var på 1950-tallet tilknyttet forsvarets etterretningstjeneste, blant annet den hemmelige "stay behind". Han mottok utmerkelser fra flere land for sine tjenester. Etter krigen ble Krupp kaptein og kompanisjef i hæren. Han ble senere degradert og omplassert fordi regimentsjefen ikke ville la en jøde kommandere en av hans avdelinger. Degraderingen ble senere omgjort.
Etter krigen fikk han kjøpt Søndre Tofte gård på Hundorp, og fikk konsesjon på jordveien under forutsetning av at han skulle bygge opp igjen det nedbrente Tofte hotell, men dette ble det ikke noe av. Han drev en konfeksjonsfabrikk i Oslo, men den ble flyttet til industriområdet i Lia i Sør-Fron i 1953. På det meste beskjeftiget fabrikken nesten hundre personer, de fleste var kvinner.
I «Lillehammersaken» i 1973 ble Ahmed Bouchikhi drept på Lillehammer av israelske agenter fra Mossad. I 1987 fortalte Krupp til avisen Gudbrandsdølen at han hadde fått et uventet besøk av en gruppe israelere en måneds tid før i drapet. I 1996 oppsto det spekulasjoner om at han og hans kontakter i etterretningstjenesten kunne vært orientert om attentatet på forhånd. Lundkommisjonen kom til at det var mindre sannsynlig at Krupp skulle ha medvirket til å skjule agenter.
Venta Icenorum
Venta Icenorum, i betydningen «Byen til ikenerne», Venta er brytonisk for «by» eller «møtested», og er lokalisert ved dagens engelske landsby Caistor St. Edmund i Norfolk. Den var en civitas eller hovedstad til den britonske stammen ikenere. De befolket flatlandet og myrlandet i Norfolk og er kjent for å ha utløst et storstilt opprør mot det romerske styret under deres dronning Boudicca vinteren 61.
Byen i seg selv var antagelig lagt ut planmessig og dets første gater var gruslagte, antagelig i løpet av begynnelsen av 100-tallet. Byens størrelse ble redusert under Boudiccas opprør til omtrent 16 hektar. Ikenerne hadde sterke bånd til nabostammen trinovantene i sør, kanskje også med de siviliserte koritanerne i nordvest og med de tidligere fiendene katuvellaunerne i sørvest.
Byen, som er omtalt i Ravennatis Anonymi Cosmographia og Itinerarium Antonini var en bosetning ikke langt fra Caistor St. Edmund, rundt 8 km sør for dagens Norwich og 2–3 km fra en sirkulær jordvoll fra bronsealderen ved Arminghall. Den ligger ved elven Tas. Jordvollene av Venta Icenorum kan fortsatt bli sett ved Caistor St. Edmund i dag. Ruinene (British National Grid ref TG230034) er i varetekt av Norfolk Archaeological Trust og håndtert av South Norfolk District Council.
Langebergfjellene
Langebergfjellene er en fjellkjede beliggende i provinsen Western Cape i Sør-Afrika. Fjellkjeden går generelt i øst-vest-retning og er omtrent 170 km lang. Langebergs vestligste punkt ligger ca. 35 km vest for byen Swellendam; fjellkjeden ender rundt 30 km nordøst for Riversdale i øst. De åpne slettene i Karoo grenser til den nordlige delen av fjellkjeden, mens i sør ligger Agulhassletta og Overberg hvetebelte. På sørsiden av fjellkjeden finnes fynbos, med delvis afromontaneskog bortgjemt dypt inne i området. På den tørrere nordsiden utgjør karroidkratt vegetasjonen.
Det er tre vernede områder langs fjellkjeden: Marloth naturreservat, Boosmansbos verneområde og Garcia nasjonalskog. De høyeste fjelltoppene ligger i Marloth naturreservat like nord for Swellendam, og kalles Clock Peaks (Misty Point har en høyde på 1 710 moh.). De har fått denne fellesbetegnelsen fordi lokalhistorien påstår at man kan fortelle hva tiden er ved å utnytte skyggekastene fra de syv fjellene som utgjør Clock Peaks. Langebergfjellene består i hovedsak av Table Mountain sandstein og fjellkjeden er en del av Cape Fold Belt.
Løding
Løding, også kalt Tverlandet, er et tettsted i Bodø kommune i Nordland og en forstad til Bodø. Tettstedet ligger 19.6 km utenfor Bodø sentrum i kjøreavstand, og 13.2 km i luftlinje. Tettstedet består av Øvre-Løding og Ner-Løding, og har innbyggere per 1. januar.
Løding sentrum har lege, tannlege og dagligvarebutikker, samt landets første Nikita-frisør. Det finnes pizzarestaurant, byggvare og spesialbutikk innenfor campingvogn og utstyr. Løding har eldresenter, barnehage og skole til og med ungdomstrinnet. Fram til desember 2001 hadde Forsvaret egen leir på Løding for mannskap som tjenestegjorde ved daværende Forsvarskommando Nord-Norge (senere Landsdelskommando Nord-Norge og i dag Forsvarets operative hovedkvarter).
Fylkesvei 17 (kystriksveien) har sitt nordre startpunkt her.
Angelo Debarre
Angelo Debarre (født 19. august 1962 i Seine-Saint-Denis) er en fransk jazzgitarist, kjent for sitt virtuose spill i stringswing og samarbeid med norske musikere.
Debarre medvirket på «Progeja» med Raya Bielenberg i 1989 og har turnért i Norge, sammen med Hot Club de Norvège en rekke ganger, og spilt på Djangofestivalen, senest i 2016 med egen kvartett, der sønnen Ranji Debarre spiller gitar.
Ligue 1 1959–1960
Ligue 1 1959–60 er en oversikt over fransk fotballs toppdivisjon denne sesongen. Selve toppdivisjonen ble startet opp i 1932-33.
Ligatabell
K=kamper spilt, V= vunnet, U= uavgjort, T= tap, MF-MM= mål for-mål mot, P = Poeng
Metković
Metković er en kommune og by helt nordøst i Dubrovnik-Neretva fylke i det sørlige Kroatia, mot grensen til Bosnia-Hercegovina i nord. I 2001 hadde kommunen et areal på ca. 40 km², og i alt 15.384 innbyggere, hvorav 96,4% kroater.
Kommunen ligger ved elven Neretva, som kommer fra Bosnia-Hercegovina hvor den blant annet renner gjennom byen Mostar.
Mecynorhinella
Mecynorhinella er en underslekt av biller som hører til gruppen gullbasser (Cetoniinae) i gruppen skarabider (Scarabaeoidea).
Utseende
Store (40-80 millimeter), kraftige gullbasser. Hannen har et langt horn i pannen, hos denne underslekten er dette ikke kløvd i spissen. Leggene (tibiae) på frambeina har svært kraftige, skarpe pigger. Artene er ganske variable i fargen.
Utbredelse
Underslekten er utbredt i tropisk Afrika.
Fylkesvei 1930
Fylkesvei 1930 går mellom Ringkilen og Skulstad i Nord-Odal kommune.
Frem til 2019 hadde veien betegnelsen fylkesvei 264 (Hedmark).
Fylkesvei 1524
Fylkesvei 1524 går mellom Lørenskog videregående skole og Nordheim i Lørenskog kommune.
Frem til 2019 hadde veien betegnelsen fylkesvei 356 (Akershus).
Harald Tunheim
Harald Tunheim (født 21. august 1958) er en norsk hundekjører. Han har vunnet Finnmarksløpet seks ganger og har i tillegg en rekke flere topplasseringer. I 2019 ble han tildelt Sparebank 1 Nordnorge sin hederspris for sin innsats for Finnmarksløpet gjennom mange år.
Bakgrunn
Tunheim er oppvokst i Hommersåk, et tettsted i Sandnes kommune i Rogaland. Han er utdannet lærer/adjunkt. Tunheim har bodd og jobbet i Alta siden 1985.
Hundekjøring
I november 1986 fikk han sine to første trekkhunder. Han gjennomførte sitt første Finnmarksløp i 1989, og har fullført hvert år fram til og med 1998.
Tunheim har vunnet Finnmarksløpet seks ganger,i 1996, 1997, 1998, 2006, 2008 og 2018. Foruten dette har han to andreplasser, en tredjeplass, tre fjerdeplasser, en femteplass, en sjetteplass og en åttendeplass.
I perioden 1999 til 2002 har Tunheim deltatt tre ganger i Iditarod – verdens lengste sledehundløp. Plasseringene ble hhv. nr. 19 ('Rookie Of The Year'-award), nr. 25 og nr 12.